تورک امکداش‌لیق و کووردیناسیون آژانسی (تیکا) اؤلکه خاریجیندکی 62-جی اوفی‌سینی قوزیی قیبریس تورک جمهوریتی‌نین پایتاختی لفکوشادا آچدی.
تیکا لفکوشا پروقرام اوفی‌سی‌نین آچیلیشینا قوزیی قیبریس تورک جمهوریتی‌نین باش ناظیری ارسین تاتار، باش ناظیر معاوینی و خاریجی ایشلر ناظیری کوردت اؤزارسای، توریزم و چئوره ناظیری اونال اوستل، میللی تحصیل و مدنیت ناظیری ناظیم چاووش اوغلو، ناظیرلر، تورکیه-‌نین مدنیت و توریزم ناظیری مهمت نوری ارسوی، ناظیر معاوینی  سردار چام، تورکیه-‌نین لفکوشا سفیری علی مورات باشچری، تیکا-نین باشقان وکیلی سرکان کایا‌لار، سیاستچی‌لر، حربی خادیم‌لر ایله چوخ سایدا تشکیلات و تشکیلاتین نماینده‌سی قاتیلدی.
تیکا-نین لفکوشادا فعالیت گؤسترمه‌سی‌نین چوخ اهمیت‌لی اولدوغونو سؤیله‌ین باش ناظیر ارسین تاتار آژانسین تجروبه‌سیله اؤلکه‌سینه جدی تحفه‌سی‌نین اولاجاغینی سؤیله‌دی.
باش ناظیر تارتار قوزیی قیبریس تورک جمهوریتی 45 ایل سونرا دوغو آک دنیزینده چوخ اهمیت‌لی بیر موضع ده و ایستراتژی مرکزده‌دیر. اؤلکه‌میز آرتیق تورکیه-‌نین دینج‌لیگی، تهلوکه‌سیزلیگی و باریشی اوچون دوغو آک دنیزیندکی بو ایستاتوسدا فوق العاده اهمیت‌لی موضع ده دیر. بو سببله قوزیی قیبریس تورک جمهوریتینی گوجلندیرمک و ریفاهینی آرتیرماق هامیمیزین وظیفه‌سی‌دیر” دئیه بیلدیردی.
مدنیت ساحه سینده کی فعالیت‌لرله قیبریس تورکونون میراثینی قورویا‌جاق‌لارینا و اینکیشاف ائتدیره‌جک‌لرینه دقت چکن تاتار بوتون بون‌لارین دا قوزیی قیبریس تورک جمهوریتی‌نین لوکوموتیو سئکتورو اولان توریزمینه دستک اولاجاغینی وورغولادی.
ناظیر ارسوی دا تیکا-نین بالکان‌لاردان اورتا آسیایا، افریقا-دان لاتین امریکاسینا گئنیش بیر جوغرافیادا تورکیه-‌نین اینسانین مرکزده اولدوغو سیاست‌لری‌نین کونکرئت اثرلرینی یاراتدیغینی سؤیله‌دی.
“حاضردا تیکا دئییلنده بوتون دونیادا حیاتا کئچیریلمیش تقریباً 30 مین لاییحه غرورلا قارشیمیزدا دایانیر. بو اعتبارلی گوج حاضردا لفکوشادا اوفی‌سینی آچا‌راق فعالیت ساحه‌سینی گئنیشلندیریر” دئیه ارسوی قئید ائتدی.
